  Туспуктэм: Руслан Нуриахметов Майя Бывальцева Удмуртиын строен ветлонъя «Равняемся на Героев» элькун учкон-вожвылъяськонлэн муниципал люкетэз кутскиз. Нырысетӥосыз быръён ужрадъёс Глазкарын, Ижысь Ленин ёросын, Ува но Красногорск ёросъёсын ортчизы. Со сярысь улосвыл тӧролэн но кивалтэтлэн пресс-службазы ивортӥз. Муниципал люкетъёсын вормисьёс вожвылъяськонлэн йылпумъясь люкетаз пыриськозы. Со 9-тӥ куартолэзе Ижкарысь Шор площадьын ортчоз. «Равняемся на Героев» учкон-вожвылъяськон – кадет классъёсын дышетсиксьёс, пинал армеецъёслэн но пинал гвардеецъёслэн отрядъёсазы, военно-патриотической клубъёсы ветлӥсь пиналъёс понна асьсэдыз но дышетсконнизэс быдэс элькунын возьматыны усто луонлык. Кылем арын финалэ 30 муниципал кылдытэтъёсысь 58 команда пыриськиз, нош со 1 сюрс 200 пала адями. Вормисьёс Калашников автоматлэсь макетсэ но Москваысь «Патриот» парке ветлыны путёвкаос утӥзы. Тодэ вайытом, Удмуртиын кадет дышетон сярысь кат кутыны малпало. Тегъёс: Удмуртия пиналъёс вожвылъяськон  